રાજ્યના તલાટીકમમંત્રી મંડળ દ્રારા પોતાની માગણીઓની પુર્તતા કરવાના મુદ્દે અનેકવિધ કાર્યક્રમો આપી સરકાર સામે મોરચોમાં આવ્યો છે. જોકે તલાટીઓ દ્રારા દેખાવો કરી માગણીઓ કરવા છતાં પણ સરકારના પેટનું પાણી પણ નહીં હલતાં રાજ્યભરના તલાટી કમમંત્રી સોમવારથી અચોક્કસ મુદતની હડતાળ પર જવાના છે. આ અંગે બનાસકાંઠા જિલ્લાના તલાટી કમમંત્રી મંડળના મંત્રી સંજયભાઇ નાઇએ જણાવ્યું હતું કે તલાટી કમમંત્રીઓના પ્રશ્નો અંગે કોઈ નિરાકરણ નહી આવતા રાજ્યમાં સોમવારથી મહેસુલી તથા પંચાયતની તમામ કામગીરીનો બહિષ્કાર કરવામાં આવશે.જિલ્લાસ્તરે આ અંગે જિલ્લા વિકાસ અધિકારીને જાણ કરવામાં આવી હતી.